Document ID: /roh_data/filtered/fineweb-2-filterrobots_roh.jsonl.gz/27053

Las autoritads svizras online
Vus vulais vender, remplazzar u laschar dismetter Voss auto? Alura stuais Vus laschar annullar il document dal vehichel tar l'Uuffizi per il traffic sin via da Voss chantun da domicil.
Vus laschais annullar in vehichel cun numers transferibels? Alura vegn Vossa assicuranza orientada davart l'annullaziun. Quai po avair per consequenza che la premia vegn adattada, sche Vus avais mo pli in vehichel cun ina cilindrada pli pitschna.
En cas da numers normals survegn l'assicuranza l'annunzia pir, sche Vus avais deposità u restituì Voss numer.
Il document dal vehichel annullà As vegn returnà per posta u al spurtegl. Sche Vus vendais Voss auto, stuais Vus dar vinavant il document dal vehichel al possessur nov.
En tscherts chantuns è l'annullaziun gratuita. As infurmai per plaschair tar l'uffizi per il traffic sin via da Voss chantun da domicil.